Працягвае славіць наш раён сваімі поспехамі на спартыўным алімпе і былая выхаванка Іосіфа Чэрняніна, а зараз – навучэнка Наваполацкага вучылішча алімпійскага рэзерву Настасся Кацейка. Два першыя месцы заняла яна на першынстве Рэспублікі Беларусь па лёгкай атлетыцы сярод юніёраў (бег на 800 і 400 метраў). Залатыя медалі атрымала Насця і на першынстве Беларусі па лёгкай атлетыцы, якое прайшло ў Брэсце. Не было ёй роўных у бегу на 1 500 і 800 метраў. Другое месца ў бегу на 1 500 м заваявала юная спартсменка на Міжнароднай матчавай сустрэчы сярод юніёраў з Францыі, Латвіі, Літвы, Турцыі, Украіны і Беларусі.